钦定古今图书集成/理学汇编/学行典/第194卷 > 詹肇〈族孙璇 族曾孙䔲〉
## 钦定古今图书集成/理学汇编/学行典/第194卷 > 詹肇〈族孙璇 族曾孙䔲〉

按《常山县志》：“詹肇，字廷初，后园人。素醇谨，律身有度，
性甚孝。母年七十馀，患病卧床褥，医云不可治，肇皇
遽莫知所为，乃焚香告天，刲股肉投药剂以饮。母疾
少间，延僧设醮，以告牟尼。时宣德十年十二月初一
日也。于是人咸敬异之。县令张辙等屡延乡饮宾，金
陵王琮、临川彭镐等又为歌诗以颂之。其后五十年”，
族孙璇，继行之母张，病亦愈。又六十年，族曾孙䔲，又
行之母徐，年八十三，患痏，治莫效。䔲割臂肉一以为
饮，股肉一为末以注，虽不起，其志足尚云。兄莱自伤
其不能及，作《哀哺诗》百言以记之。